
LIETUVOS RESPUBLIKOS VYRIAUSYBĖ

NUTARIMAS
DĖL LICENCIJAVIMO PAGRINDŲ APRAŠO IR  LICENCIJŲ INFORMACINĖS SISTEMOS NUOSTATŲ PATVIRTINIMO 

2012 m. liepos 18 d. Nr. 937
Vilnius

Vadovaudamasi Lietuvos Respublikos viešojo administravimo įstatymo 2 straipsnio 8 dalimi, 29 straipsnio 4 dalimi, Lietuvos Respublikos valstybės informacinių išteklių valdymo įstatymo 30 straipsnio 2 dalimi, 33 straipsnio 1 dalimi ir įgyvendindama Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 5 punktą, Lietuvos Respublikos Vyriausybė  nutaria: 
Preambulės pakeitimai:
Nr. 288,
2023-04-19,
paskelbta TAR 2023-04-21, i. k. 2023-07767            

. Patvirtinti pridedamus:
. Licencijavimo pagrindų aprašą (toliau – Aprašas);
. Licencijų informacinės sistemos nuostatus.
. Įgalioti:
. Lietuvos Respublikos ekonomikos ir inovacijų ministeriją: 
. atlikti Licencijų informacinės sistemos valdytojo funkcijas;
. patvirtinti licencijų rūšių sąrašą; 
Papunkčio pakeitimai:
Nr. 288,
2023-04-19,
paskelbta TAR 2023-04-21, i. k. 2023-07767            

. valstybės įmonę Registrų centrą atlikti Licencijų informacinės sistemos tvarkytojo funkcijas.
. Nustatyti, kad Aprašu vadovaujasi ministerijos, įstaigos prie ministerijų, kiti ministerijoms pavaldūs viešojo administravimo subjektai, Lietuvos Respublikos Vyriausybės įstaigos ir kiti Lietuvos Respublikos Vyriausybei atskaitingi viešojo administravimo subjektai.
. Rekomenduoti Lietuvos Respublikos Vyriausybei neatskaitingiems viešojo administravimo subjektams vadovautis Aprašu. 



MINISTRĄ PIRMININKĄ PAVADUOJANTIS 
ŪKIO MINISTRAS	RIMANTAS ŽYLIUS



PATVIRTINTA
Lietuvos Respublikos Vyriausybės
2012 m. liepos 18 d. nutarimu Nr. 937
(Lietuvos Respublikos Vyriausybės
2016 m. liepos 20 d. nutarimo Nr. 750
redakcija)




 SKYRIUS


. Licencijavimo pagrindų aprašas (toliau – Aprašas) nustato principus, kuriais vadovaujantis vertinamas ūkinės veiklos licencijavimo pagrįstumas, rengiami tam tikros rūšies ūkinės veiklos licencijavimą reguliuojantys įstatymų ir licencijavimo taisyklių projektai, licencijų išdavimo modelius.
. Apraše vartojamos sąvokos:
2.1. Neteko galios nuo 2023-04-22
Papunkčio naikinimas:
Nr. 288,
2023-04-19,
paskelbta TAR 2023-04-21, i. k. 2023-07767        

. Svarbūs visuomenės interesai – viešoji tvarka, visuomenės saugumas, visuomenės sauga, sveikata, socialinės apsaugos sistemos finansinės pusiausvyros išsaugojimas, vartotojų, paslaugų gavėjų ir darbuotojų apsauga, prekybos sandorių sąžiningumas, kova su nusikalstamumu, aplinkos apsauga, gyvūnų sveikata, intelektinė nuosavybė, nacionalinio, istorinio ir meninio paveldo išsaugojimas ir kiti Europos Sąjungos teisės aktų ir Lietuvos Respublikos įstatymų saugomi visuomenės interesai, kuriems užtikrinti Europos Sąjungos teisės aktai ir Lietuvos Respublikos įstatymai numato reikalavimų nustatymą.
. Ūkio subjektas – kaip ši sąvoka apibrėžta Lietuvos Respublikos viešojo administravimo įstatyme (toliau – Viešojo administravimo įstatymas).
. Ūkinė veikla (toliau – veikla) – kaip ši sąvoka apibrėžta Lietuvos Respublikos konkurencijos įstatyme.
. Aprašo nuostatos taikomos tiek, kiek to nereglamentuoja Europos Sąjungos teisės aktai arba jų įgyvendinamieji Lietuvos Respublikos teisės aktai.

 SKYRIUS


. Svarstant galimybę licencijuoti tam tikrą veiklą, turi būti įvertinta veiklos keliama rizika pažeisti svarbius visuomenės interesus ir pasirinktos veiklos reguliavimo priemonės – veiklos licencijavimo – atitiktis Lietuvos Respublikos teisėkūros pagrindų įstatyme nustatytiems principams ir Aprašo 5–7 punktų nuostatoms.
. Veiklos licencijavimas – tinkama teisinio reguliavimo priemonė tik tada, kai jis atitinka abi šias sąlygas: 
. veiklos licencijavimu siekiama išspręsti aiškiai nustatytą problemą ir apsaugoti svarbius visuomenės interesus ir nėra mažiau ribojančių priemonių nustatytai problemai spręsti ir svarbiems visuomenės interesams apsaugoti, tai yra, įvertinus veiklos licencijavimo alternatyvas (pavyzdžiui, savireguliacijos galimybę, veiklos sąlygų laikymosi priežiūrą ir kontrolę), nustatoma, kad veiklos licencijavimu siekiamų tikslų kitos priemonės nepadėtų pasiekti, o pasirinkta teisinio reguliavimo priemonė – veiklos licencijavimas – neriboja ūkio subjektų teisių ir laisvių daugiau, nei to reikia veiklos licencijavimu siekiamam tikslui pasiekti; 
. ir jis netaikomas tik kaip priemonė rinkos dalyvių skaičiui apriboti ar juo nesiekiama tik gauti papildomų biudžeto pajamų.
. Diferencijuotas teisinis reguliavimas licencijavimo srityje gali būti taikomas tam tikroms vienodais požymiais pasižyminčioms ūkio subjektų grupėms, jeigu tarp šių ūkio subjektų grupių yra tokio pobūdžio skirtumų, kurie tokį reguliavimą daro objektyviai pateisinamą, ir jeigu juo siekiama pozityvių, visuomeniškai reikšmingų tikslų arba jeigu tam tikrų ribojimų ar sąlygų nustatymas susijęs su reguliuojamų visuomeninių santykių ypatumais.
Diferencijuotas teisinis reguliavimas licencijavimo srityje gali būti nustatytas tik įstatymu.
. Kai nenustatoma jokių veiklos vykdymo reikalavimų ir kaip vienintelę sąlygą pradėti veiklą siekiama ūkio subjektui nustatyti pareigą pateikti informaciją apie veiklos vykdymą, tokia veikla nelicencijuojama, o informacija apie veiklos vykdymą teikiama veiklos vykdymo metu.

 SKYRIUS


. Atsižvelgiant į Aprašo II skyriuje nustatytus reikalavimus, teisė pradėti ar vykdyti tam tikrą veiklą (toliau kartu – teisė vykdyti veiklą) ūkio subjekto įgyjama vadovaujantis vienu iš šiame Aprašo skyriuje nustatytų licencijų išdavimo modelių: „G“ („griežtas“) arba „D“ („deklaravimas“).

 SKIRSNIS


. Licencijų išdavimo modelis „G“ taikomas, kai, prieš ūkio subjektui įgyjant teisę vykdyti veiklą, būtina atlikti ūkio subjekto pateiktų dokumentų, informacijos, priskiriamos valstybės informaciniams ištekliams, veiklos vykdymo vietos ir priemonių, veiklą vykdysiančių darbuotojų kvalifikacijos ir panašiai patikrinimą, siekiant nustatyti, ar ūkio subjektas atitinka veiklos licencijavimą reguliuojančiuose įstatymuose nustatytus reikalavimus (toliau – ūkio subjekto patikrinimas). 
. Taikant licencijų išdavimo modelį „G“ nustatomas išankstinis ūkio subjekto patikrinimas atliekamas tam, kad būtų sumažinta planuojamos veiklos keliama rizika pažeisti svarbius visuomenės interesus, o vėlesnis ūkio subjekto patikrinimas neužtikrintų šių interesų apsaugos.
. Taikant licencijų išdavimo modelį „G“, ūkio subjektas įgyja teisę vykdyti veiklą tik turėdamas licencijas išduodančio subjekto išduotą licenciją. 
12. Neteko galios nuo 2023-04-22
Punkto naikinimas:
Nr. 288,
2023-04-19,
paskelbta TAR 2023-04-21, i. k. 2023-07767        
Punkto pakeitimai:
Nr. 523,
2020-05-27,
paskelbta TAR 2020-05-28, i. k. 2020-11398            

 SKIRSNIS


. Licencijų išdavimo modelis „D“ taikomas, kai, prieš ūkio subjektui įgyjant teisę vykdyti veiklą, išankstinis ūkio subjekto patikrinimas neatliekamas, nes ūkio subjekto atitiktis veiklos licencijavimą reguliuojančiuose įstatymuose ir licencijavimo taisyklėse nustatytiems reikalavimams grindžiama tik informacija, priskiriama valstybės informaciniams ištekliams, ir (ar) dokumentais, išduotais kitų institucijų ar įstaigų, ir (ar) paties ūkio subjekto pateiktais duomenimis ir (ar) dokumentais, o rizika pažeisti svarbius visuomenės interesus gali būti suvaldyta atliekant vėlesnį ūkio subjekto patikrinimą, todėl jo atitiktis veiklos licencijavimą reguliuojančiuose įstatymuose nustatytiems reikalavimams gali būti vertinama iš karto po to, kai licencija išduodama.
. Taikant licencijų išdavimo modelį „D“ laikoma, kad licencija ūkio subjektui išduota, tai yra reikalavimus atitinkantis ūkio subjektas įgyja teisę vykdyti veiklą kitą dieną po deklaracijos (pranešimo) pateikimo licencijas išduodančiam subjektui dienos arba nuo deklaracijoje (pranešime) nurodytos dienos, jeigu ši diena yra vėlesnė negu kita diena po deklaracijos (pranešimo) pateikimo licencijas išduodančiam subjektui dienos. 
. Paaiškėjus, kad ūkio subjekto pateiktoje deklaracijoje (pranešime) pateikta netiksli, neišsami (ne visa) informacija, klaidingi duomenys, bet trūkumai nėra tokie, dėl kurių būtų pripažinta, kad ūkio subjektas neatitinka veiklos licencijavimą reguliuojančiuose įstatymuose nustatytų licencijos išdavimo sąlygų, ūkio subjektas informuojamas apie nustatytus trūkumus ir nustatomas protingas terminas šiems trūkumams pašalinti. Nustatant šį terminą, turi būti atsižvelgiama į trūkumų pobūdį ir kitas svarbias aplinkybes, ir šitas terminas turi būti toks, kad ūkio subjektas turėtų realią galimybę nustatytus trūkumus pašalinti per šį terminą. Kol trūkumai šalinami, licencijos galiojimas nestabdomas ir nenaikinamas.
. Deklaracijoje (pranešime) pateikus netikslią, neišsamią (ne visą) informaciją ar klaidingus duomenis ir per licencijas išduodančio subjekto nustatytą terminą nepašalinus deklaracijos (pranešimo) trūkumų ir (arba) neinformavus licencijas išduodančio subjekto apie šių trūkumų pašalinimą, licencijos galiojimas turi būti sustabdomas be įspėjimo.
. Paaiškėjus, kad ūkio subjekto pateiktoje deklaracijoje (pranešime) pateikti žinomai melagingi duomenys ir (arba) duomenys, pateikti deklaracijoje (pranešime), yra tokie, dėl kurių būtų pripažinta, kad ūkio subjektas neatitinka veiklos licencijavimą reguliuojančiuose įstatymuose nustatytų licencijos išdavimo sąlygų, licencijos galiojimas turi būti panaikintas. 

 SKYRIUS


 SKIRSNIS


. Ūkio subjekto teisė vykdyti tam tikrą veiklą gali būti ribojama tik įstatymu, tai yra veiklos licencijavimą reguliuojančiuose įstatymuose turi būti įtvirtintos šios su ūkio subjektų veiklos licencijavimu susijusios nuostatos:
. Reikalavimas turėti licenciją.
. Licencijuojamos veiklos ir licencijų rūšys (nurodant, kokios rūšies licencijai kokia veikla priskiriama).
. Licencijos išdavimo sąlygos (tai yra esminiai reikalavimai ūkio subjektui, siekiančiam užsiimti licencijuojama veikla), esminės licencijuojamos veiklos sąlygos (tarp jų – licencijos turėtojų teisės, pareigos ir esminiai reikalavimai licencijos turėtojui) ir esminį poveikį ūkinei veiklai darantys draudimai ir ribojimai. Nustatant, ar licencijos išdavimo sąlygos, licencijuojamos veiklos sąlygos, draudimai ir ribojimai yra esminiai, turi būti vadovaujamasi protingumo principu. Ūkio subjektui, siekiančiam gauti licenciją, ir licencijos turėtojui turi būti nustatomi tik tokie reikalavimai, kurių ūkio subjektui ar licencijos turėtojui neatitikus atsirastų rizika pažeisti svarbius visuomenės interesus. Nustatomas esminių reikalavimų, kuriuos turi atitikti ūkio subjektas, siekiantis gauti licenciją, ir licencijos turėtojas, sąrašas turi būti baigtinis, tai yra licencijas išduodantiems ir licencijuojamos veiklos sąlygų laikymosi priežiūrą atliekantiems subjektams neturi būti palikta teisė licenciją gauti siekiantiems ūkio subjektams ar licencijų turėtojams savo nuožiūra nustatyti kokių nors reikalavimų ir (ar) licencijuojamos veiklos sąlygų, be tų, kurie nustatyti veiklos licencijavimą reguliuojančiuose įstatymuose arba licencijavimo taisyklėse.
. Jeigu taikomas licencijų išdavimo modelis „G“, – licencijos išdavimo ir motyvuoto atsisakymo išduoti licenciją pateikimo terminas (nustatant licencijos išdavimo arba motyvuoto atsisakymo išduoti licenciją pateikimo terminus, turi būti užtikrinta, kad visi prašymai išduoti licenciją būtų išnagrinėti per kuo trumpesnį laiką, bet ne vėliau kaip per Lietuvos Respublikos civiliniame kodekse nustatytą licencijos išdavimo arba motyvuoto atsisakymo išduoti licenciją pateikimo terminą, išskyrus tuos atvejus, kai įstatymuose pagrįstai nustatytas ilgesnis terminas).
. Jeigu taikomas licencijų išdavimo modelis „D“, – nuostata, kad reikalavimus atitinkantis ūkio subjektas teisę vykdyti veiklą įgyja kitą dieną po deklaracijos (pranešimo) pateikimo licencijas išduodančiam subjektui dienos arba nuo deklaracijoje (pranešime) nurodytos dienos, jeigu ši diena yra vėlesnė negu kita diena po deklaracijos (pranešimo) pateikimo licencijas išduodančiam subjektui dienos.
. Jeigu taikomas licencijų išdavimo modelis „G“, – išimtys, jeigu jos taikomos, kai licencijos neišdavimas ar motyvuoto atsisakymo išduoti licenciją nepateikimas per nustatytą terminą nelaikomas licencijos išdavimu (šios išimtys turi būti pateisinamos svarbiais visuomenės interesais, įskaitant teisėtus trečiųjų asmenų interesus).
. Atsisakymo išduoti licenciją (taikant licencijų išdavimo modelį „G“), licencijos pakeitimo, licencijos galiojimo sustabdymo, galiojimo sustabdymo panaikinimo ir panaikinimo pagrindai.
. Nuostata, kad prieš licencijos galiojimo sustabdymą, jeigu nustatyti trūkumai – neesminiai licencijuojamą veiklą reguliuojančių teisės aktų pažeidimai ar nekeliantys rizikos pažeisti svarbius visuomenės interesus, licencijos turėtojas turi būti įspėjamas apie numatomą taikyti poveikio priemonę, išskyrus Aprašo 16 punkte nurodytą atvejį.
. Terminas, per kurį licencijas išduodantis subjektas turi pranešti licencijos turėtojui apie licencijos galiojimo sustabdymą, galiojimo sustabdymo panaikinimą ir galiojimo panaikinimą, jeigu šis terminas skiriasi nuo nustatytojo Viešojo administravimo įstatyme.
. Licencijos galiojimo terminas, kai pagal Europos Sąjungos teisės aktus arba jų įgyvendinamuosius Lietuvos Respublikos teisės aktus terminą nustatyti galima.
. Esant būtinumui, nuostata, kad licencijos turėtojas neturi teisės perleisti suteiktos teisės vykdyti licencijuojamą veiklą.

 SKIRSNIS


. Licencijavimo taisyklėse turi būti nustatyta tik reikalavimų, susijusių su licencijų išdavimu, pakeitimu, atsisakymu išduoti licenciją (jeigu taikomas licencijų išdavimo modelis „G“), licencijų galiojimo sustabdymu, galiojimo sustabdymo panaikinimu, galiojimo panaikinimu, licencijuojamos veiklos sąlygų laikymusi, įgyvendinimo tvarka, prireikus – licencijų patikslinimo, atliekamo pasikeitus formaliems licencijoje nurodytiems duomenims, pagrindai ir tvarka. 
Kai licencijavimo taisyklėse nustatomi papildomi (techniniai) arba įstatymuose nustatytų reikalavimų taikymą paaiškinantys reikalavimai, jeigu to nereguliuoja kiti teisės aktai, kuriuose jau nustatytos tokių reikalavimų techninės savybės, turi būti vadovaujamasi Aprašo 18.3 papunkčio nuostata.
. Licencijavimo taisyklėse įtvirtinama:
. Galimybė licenciją gauti siekiančiam ūkio subjektui informaciją ir (ar) dokumentus licencijai gauti pateikti ir licencijas išduodančio subjekto priimtus sprendimus (jeigu taikomas licencijų išdavimo modelis „G“), taip pat kitą susijusią informaciją gauti, o licencijos turėtojui – su licencijuojama veikla susijusią informaciją ir (arba) dokumentus pateikti ir atitinkamus licencijas išduodančio ar veiklos sąlygų laikymosi priežiūrą atliekančio subjekto priimtus sprendimus, taip pat kitą susijusią informaciją gauti ne tik tiesiogiai (pavyzdžiui, informaciją ir (ar) dokumentus pateikiant asmeniškai), bet ir per atstumą (pavyzdžiui, siunčiant registruotu paštu, per kurjerį arba dokumentus, pasirašytus saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, siunčiant elektroniniu paštu, kitomis elektroninėmis priemonėmis ir panašiai), taip pat per Paslaugų ir gaminių kontaktinį centrą.
. Nuostata, kad iš ūkio subjekto neturi būti reikalaujama pateikti dokumentų ir (ar) informacijos, kuriuos ūkio subjektas jau yra pateikęs licencijas išduodančiam subjektui, išskyrus tuos atvejus, kai ūkio subjekto licencijas išduodančiam subjektui pateikti duomenys ir (ar) informacija pasikeičia, taip pat kuriuos, vadovaudamasis Viešojo administravimo įstatymo 3 straipsnio 13 punktu, gali gauti pats licencijas išduodantis subjektas. 
Papunkčio pakeitimai:
Nr. 288,
2023-04-19,
paskelbta TAR 2023-04-21, i. k. 2023-07767            

. Jeigu taikomas licencijų išdavimo modelis „G“, – licencijos išdavimo būdas, tai yra turi būti nustatyta, ar licencijos išduodamos per Licencijų informacinę sistemą, kitą valstybės informacinę sistemą, registrą ar vadovaujantis Europos Sąjungos teisės aktų arba jų įgyvendinamųjų Lietuvos Respublikos teisės aktų reikalavimais kitais būdais.
. Nuostata, kad licencijas išduodantis subjektas duomenis įrašo Licencijų informacinėje sistemoje. 
Papunkčio pakeitimai:
Nr. 523,
2020-05-27,
paskelbta TAR 2020-05-28, i. k. 2020-11398            
Nr. 288,
2023-04-19,
paskelbta TAR 2023-04-21, i. k. 2023-07767            

. Subjektai, įgalioti išduoti licencijas, ir subjektai, įgalioti atlikti licencijuojamos veiklos sąlygų laikymosi priežiūrą. Licencijos išdavimo ir licencijuojamos veiklos sąlygų laikymosi priežiūros, taip pat licencijos išdavimo ir licencijavimo taisyklių tvirtinimo funkcijos turi būti atskirtos. Jeigu licencijas išduoda ir licencijuojamos veiklos sąlygų laikymosi priežiūrą atlieka tas pats subjektas, šios funkcijos turėtų būti perduotos atskiriems licencijas išduodančio subjekto administracijos padaliniams (išimtiniais atvejais, pavyzdžiui, kai kitą administracijos padalinį, kuris pagal kompetenciją galėtų vykdyti licencijuojamos veiklos sąlygų laikymosi priežiūrą, steigti būtų ekonomiškai nepagrįsta, – atskiriems valstybės tarnautojams ar darbuotojams) arba viena iš šių funkcijų būtų suteikta licencijas išduodančio subjekto vadovui (pavyzdžiui, licencijų išdavimas), o kita – vienam iš licencijas išduodančio ar veiklos priežiūrą vykdančio subjekto administracijos padalinių.
. Nuostata, kad visa informacija ir (ar) dokumentai, susiję su licencijos išdavimo procesu, deklaracija (pranešimas), prašymas išduoti licenciją, prašymas pakeisti ir (arba) patikslinti licenciją, sprendimas išduoti licenciją, atsisakyti išduoti licenciją, sustabdyti licencijos galiojimą, panaikinti galiojimo sustabdymą ar panaikinti galiojimą, licencijuojamos veiklos sąlygų laikymosi priežiūros įvertinimo dokumentas ir kita turi būti vieši, išskyrus tuos atvejus, kai atitinkama informacija ir (arba) dokumentai negali būti skelbiami.
. Jeigu taikomas licencijų išdavimo modelis „G“, terminas, per kurį licencijas išduodantis subjektas turi pranešti ūkio subjektui, siekiančiam gauti licenciją, apie gautus ūkio subjekto dokumentus ir (ar) informaciją, prireikus – apie būtinybę patikslinti pateiktą informaciją.
. Terminas nustatytiems trūkumams pašalinti, kai prieš licencijos galiojimo sustabdymą licencijos turėtojas įspėjamas apie numatomą taikyti poveikio priemonę, taip pat licencijos galiojimo sustabdymo terminas (jeigu jis taikomas, išskyrus Aprašo 16 punkte nurodytą atvejį). Nustatant šiuos terminus, turi būti atsižvelgiama į trūkumų pobūdį ir kitas svarbias aplinkybes, ir terminai turi būti tokie, kad ūkio subjektas turėtų realią galimybę nustatytus trūkumus pašalinti. 

. Licencijų informacinės sistemos nuostatai (toliau – Nuostatai) nustato Licencijų informacinės sistemos (toliau – LIS) steigimo teisinį pagrindą, tikslą, uždavinius, funkcijas, valdytojo ir tvarkytojo funkcijas, duomenų (informacijos) (toliau – duomenys) teikėjus, organizacinę, informacinę ir funkcinę struktūrą, sąveiką su kitomis valstybės informacinėmis sistemomis ir registrais ir iš jų numatomus gauti duomenis, LIS kaupiamus duomenis, duomenų tvarkymo ir saugos reikalavimus, asmens duomenų tvarkymo tikslą, LIS finansavimą, modernizavimą ir likvidavimą.
. LIS steigimo teisinis pagrindas – Lietuvos Respublikos viešojo administravimo įstatymo 29 straipsnis.
. LIS tikslas – gerinti verslo aplinką, ūkio subjektams suteikiant galimybę rasti įvairių rūšių gautas licencijas vienoje vietoje, suteikti galimybę visuomenei gauti informaciją, ar ūkinė veikla yra legali ir saugi, centralizuotai kaupiant ir viešinant duomenis apie suteiktas teises vykdyti ūkinę veiklą, vienoje vietoje tvarkyti licencijos, reikalingos tam tikrai ūkinei veiklai pradėti ir vykdyti, išdavimo, tikslinimo, keitimo, jų galiojimo sustabdymo, galiojimo sustabdymo panaikinimo ar galiojimo panaikinimo duomenis, užtikrinti duomenų suvedimą ir paiešką, sudaryti galimybes informacinių technologijų priemonėmis išduoti licencijas ir priimti administracinius sprendimus dėl licencijų išdavimo, patikslinimo, papildymo, pakeitimo, jų galiojimo sustabdymo, galiojimo sustabdymo panaikinimo ar galiojimo panaikinimo (toliau – sprendimai dėl licencijų).
. LIS uždaviniai:
. centralizuotai tvarkyti licencijų duomenis;
. elektroniniu būdu priimti sprendimus dėl licencijų;
. išduoti licencijas, kai licencijų išdavimas per LIS nustatytas atitinkamos ūkinės veiklos licencijavimą reglamentuojančiuose teisės aktuose. 
. LIS funkcijos:
. sudaryti sąlygas viešojo administravimo subjektams, išduodantiems licencijas, LIS priimti sprendimus dėl licencijų;
. sudaryti sąlygas viešojo administravimo subjektams išduoti licencijas suformuojant įrašą LIS;
. teikti duomenis fiziniams ir juridiniams asmenims Nuostatų nustatyta tvarka;
. tvarkyti licencijų duomenis;
. skelbti licencijų duomenis;
. teikti elektronines paslaugas; 
. rengti, formuoti, teikti ir skelbti ataskaitas;
. automatiniu būdu gauti ir apdoroti licencijų duomenis;
. administruoti interneto svetainę: www.licencijavimas.lt;
. atlikti asmenų, kuriems išduota licencija, paiešką. 
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu. Asmens duomenų tvarkymo LIS tikslas – nustatyti licencijų turėtojus, licencijoje nurodytus asmenis, kurie nėra licencijų turėtojai, LIS naudotojus, licencijų duomenis, naudoti asmens duomenis bendrai licencijų duomenų bazei sukurti ir informacijai apie licencijas teikti. 
. LIS kuriama ir tvarkoma vadovaujantis:
. Bendruoju duomenų apsaugos reglamentu;
. Asmens duomenų teisinės apsaugos įstatymu;
. Lietuvos Respublikos civiliniu kodeksu;
. Lietuvos Respublikos kibernetinio saugumo įstatymu;
. Lietuvos Respublikos teisės gauti informaciją ir duomenų pakartotinio naudojimo įstatymu;
. Lietuvos Respublikos valstybės informacinių išteklių valdymo įstatymu;
. Viešojo administravimo įstatymu;
. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau − Bendrųjų elektroninės informacijos saugos reikalavimų aprašas);
. šiuo Lietuvos Respublikos Vyriausybės nutarimu patvirtintu Licencijavimo pagrindų aprašu (toliau – Licencijavimo pagrindų aprašas); 
. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau − Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas);
. Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ (toliau − Valstybės informacinių sistemų steigimo, kūrimo, modernizavimo ir likvidavimo tvarkos aprašas);
. Nuostatais ir kitais teisės aktais, reglamentuojančiais elektroninės informacijos tvarkymą.
. Nuostatuose vartojamos sąvokos atitinka Bendrajame duomenų apsaugos reglamente, Licencijavimo pagrindų apraše, Teisės gauti informaciją ir duomenų pakartotinio naudojimo įstatyme, Valstybės informacinių išteklių valdymo įstatyme ir Viešojo administravimo įstatyme vartojamas sąvokas. 

. LIS valdytoja ir LIS asmens duomenų valdytoja yra Lietuvos Respublikos ekonomikos ir inovacijų ministerija (toliau – LIS valdytojas), kuri atlieka ir įgyvendina Valstybės informacinių išteklių valdymo įstatyme valstybės informacinės sistemos valdytojui nustatytas funkcijas, turi šiame įstatyme ir Bendrajame duomenų apsaugos reglamente nustatytas teises ir pareigas.
. LIS tvarkytojas ir LIS asmens duomenų tvarkytojas yra valstybės įmonė Registrų centras (toliau – LIS tvarkytojas), kuris:
. atlieka Valstybės informacinių išteklių valdymo įstatyme valstybės informacinės sistemos tvarkytojui nustatytas funkcijas ir turi šiame įstatyme nurodytas teises ir pareigas;
. vykdo Bendrajame duomenų apsaugos reglamente nustatytas duomenų tvarkytojo prievoles;
. tvarko ir administruoja LIS duomenų bazę;
. užtikrina LIS veikimui būtinos techninės ir programinės įrangos įdiegimą;
. sudaro sutartis su duomenų teikėjais ir gavėjais;
. tvarko ir prižiūri LIS duomenų saugyklą, duomenų archyvą ir užtikrina jų saugą, saugo perkeltus į LIS duomenų archyvą licencijų duomenis ir duomenų subjektų prašymus dėl jų teisių, nustatytų Bendrojo duomenų apsaugos reglamento III skyriuje, įgyvendinimo, kaip nurodyta Nuostatų 37 punkte;
. teikia informaciją ir konsultuoja LIS naudojimo ir tvarkymo klausimais;
. užtikrina LIS bendrų klasifikatorių tvarkymą;
. registruoja LIS naudotojus, vadovaudamasis LIS tvarkytojo nustatytomis tvarkomų registrų ir informacinių sistemų naudotojų administravimo taisyklėmis;
. teikia LIS valdytojui pasiūlymus dėl LIS eksploatavimui, priežiūrai ir plėtrai skirtų funkcinių, techninių, programinių priemonių įsigijimo, LIS valdytojo įgaliotas organizuoja jų įsigijimą, diegimą ir modernizavimą;
. dalyvauja rengiant su LIS informacinių ir ryšių technologijų infrastruktūra ir duomenų sauga susijusius teisės aktų projektus;
. organizacinėmis, techninėmis, technologinėmis ir metodinėmis priemonėmis užtikrina LIS saugą, LIS tvarkomų duomenų konfidencialumą, vientisumą ir prieinamumą, apsaugą nuo netyčinio arba neteisėto persiųstų, saugomų ar kitaip tvarkomų duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų, taip pat saugų duomenų perdavimą kompiuterių tinklais;
. atsižvelgdamas į asmens duomenų tvarkymo pobūdį, LIS valdytojo nustatyta tvarka, taikydamas technines ir organizacines priemones, padeda LIS valdytojui, kad būtų įvykdyta tvarkomų asmens duomenų valdytojo pareiga, atsakyti į duomenų subjektų prašymus, pasinaudoti Bendrojo duomenų apsaugos reglamento III skyriuje nustatytomis duomenų subjekto teisėmis;
. inventorizuoja LIS duomenis ir sudaro LIS duomenų rinkinius, kaip tai nustatyta Teisės gauti informaciją ir duomenų pakartotinio naudojimo įstatyme, taip pat užtikrina, kad sudaryti LIS duomenų rinkiniai būtų pateikti skelbti Lietuvos atvirų duomenų portale naudojantis Valstybės duomenų valdysenos informacine sistema Valstybės duomenų agentūros nustatyta tvarka;
. LIS valdytojo nustatyta tvarka padeda LIS valdytojui užtikrinti Bendrojo duomenų apsaugos reglamento 32–36 straipsniuose nustatytų prievolių laikymąsi, atsižvelgdamas į duomenų tvarkymo pobūdį ir turimą informaciją;
. tvarko asmens duomenis, laikydamasis LIS valdytojo nustatytos tvarkos, Nuostatų, Bendrojo duomenų apsaugos reglamento, Asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą, reikalavimų;
. pagal Bendrojo duomenų apsaugos reglamento 33 straipsnio 2 dalį raštu ir (ar) el. paštu informuoja (nedelsdamas, bet ne vėliau kaip per 24 valandas) LIS valdytoją apie įtariamą arba įvykusį asmens duomenų saugumo pažeidimą LIS valdytojo nustatyta tvarka. Jeigu padaromas arba įtariama, kad buvo padarytas asmens duomenų saugumo pažeidimas, nedelsdamas, bet ne vėliau kaip per 24 valandas, imasi priemonių, siekdamas užkirsti kelią tolesnei žalai dėl padaryto asmens duomenų saugumo pažeidimo ir sumažinti padaryto asmens duomenų saugumo pažeidimo padarinius;
. pateikia LIS valdytojui visą informaciją, būtiną siekiant įrodyti, kad vykdomos Bendrojo duomenų apsaugos reglamento nustatytos prievolės, ir sudaro sąlygas bei padeda LIS valdytojui arba kitam LIS valdytojo įgaliotam auditoriui atlikti auditą, įskaitant patikrinimus. Nedelsdamas, bet ne vėliau kaip per 48 valandas, informuoja LIS valdytoją, jei, jo nuomone, nurodymas pateikti informaciją pažeidžia Bendrąjį duomenų apsaugos reglamentą ar kitus asmens duomenų apsaugą reglamentuojančius teisės aktus;
. užtikrina, kad LIS asmens duomenis tvarkantys asmenys būtų įsipareigoję užtikrinti konfidencialumą arba jiems būtų taikoma atitinkama konfidencialumo prievolė saugoti asmens duomenų paslaptį, jeigu šie asmens duomenys neskirti skelbti viešai, ir kad ši pareiga galiotų pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams;
. LIS tvarkytojas, nustojęs vykdyti duomenų tvarkytojo funkcijas, per 6 mėnesius grąžina LIS valdytojui jo nustatyta tvarka visus asmens duomenis ir ištrina esamas jų kopijas, išskyrus atvejus, kai pagal Europos Sąjungos ar Lietuvos Respublikos teisės aktus reikalaujama saugoti asmens duomenis;
. atlieka kitas Nuostatų 7 punkte nurodytuose teisės aktuose apibrėžtas ir LIS valdytojo nustatytas funkcijas. 
. LIS duomenų teikėjai – viešojo administravimo subjektai, sudarę duomenų teikimo sutartis su LIS tvarkytoju ir teikiantys duomenis Nuostatų V skyriuje nustatyta tvarka:
. Aplinkos apsaugos agentūra – Aplinkosaugos leidimų informacinės sistemos, Atliekų tvarkytojų valstybės registro duomenis (valdytoja – Lietuvos Respublikos aplinkos ministerija);
. Aplinkos apsaugos departamentas prie Aplinkos ministerijos – Aplinkosaugos leidimų informacinės sistemos duomenis (valdytoja – Aplinkos ministerija);
. Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos – Audito, vertinimo ir nemokumo informacinės sistemos duomenis (valdytoja – Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos);
. Ekonomikos ir inovacijų ministerija – Strateginių prekių licencijavimo informacinės sistemos duomenis (valdytoja – Ekonomikos ir inovacijų ministerija);
. Kultūros paveldo departamentas prie Kultūros ministerijos – Kultūros paveldo elektroninių paslaugų informacinės sistemos duomenis (valdytojas – Kultūros paveldo departamentas prie Kultūros ministerijos) ir nekaupiamus kitose valstybės informacinėse sistemose ar registruose duomenis;
. Lietuvos bankas – informacinės sistemos PROTAS duomenis (valdytojas – Lietuvos bankas);
. Lietuvos geologijos tarnyba prie Aplinkos ministerijos – Aplinkosaugos leidimų informacinės sistemos (valdytoja – Aplinkos ministerija) ir Žemės gelmių registro duomenis (valdytoja – Lietuvos geologijos tarnyba prie Aplinkos ministerijos);
. Lietuvos transporto saugos administracija – Kelių ir geležinkelių transporto veiklos elektroninių paslaugų teikimo, konsultavimo ir informavimo valstybės informacinės sistemos duomenis  (valdytoja – Lietuvos Respublikos susisiekimo ministerija);
. Lietuvos Respublikos kultūros ministerija – Kultūros paveldo elektroninių paslaugų informacinės sistemos duomenis (valdytojas – Kultūros paveldo departamentas prie Kultūros ministerijos); 
. Informatikos ir ryšių departamentas prie Lietuvos Respublikos vidaus reikalų ministerijos – Užsieniečių registro duomenis (valdytoja – Lietuvos Respublikos vidaus reikalų ministerija);
. Muitinės departamentas prie Lietuvos Respublikos finansų ministerijos – Integruotos muitinės informacinės sistemos duomenis, Muitinės prievolininkų registro duomenis (valdytojas – Muitinės departamentas prie Lietuvos Respublikos finansų ministerijos);
. Nacionalinė švietimo agentūra – Licencijų registro duomenis (valdytoja – Lietuvos Respublikos švietimo, mokslo ir sporto ministerija);
. Nacionalinė žemės tarnyba prie Aplinkos ministerijos – Žemėtvarkos planavimo dokumentų rengėjų, matininkų ir geodezininkų žinybinio registro duomenis (valdytoja – Aplinkos ministerija);
. Nacionalinis visuomenės sveikatos centras prie Sveikatos apsaugos ministerijos – Visuomenės sveikatos saugos informacinės sistemos duomenis (valdytoja – Lietuvos Respublikos sveikatos apsaugos ministerija);
. Policijos departamentas prie Lietuvos Respublikos vidaus reikalų ministerijos – Policijos licencijuojamos veiklos informacinės sistemos duomenis (valdytojas – Policijos departamentas prie Lietuvos Respublikos vidaus reikalų ministerijos);
. savivaldybių administracijos – Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ duomenis (valdytoja – Aplinkos ministerija) ir kitose valstybės informacinėse sistemose ar registruose nekaupiamus duomenis; 
. Valstybinė akreditavimo sveikatos priežiūros veiklai tarnyba prie Sveikatos apsaugos ministerijos – Sveikatos priežiūros ir farmacijos specialistų praktikos licencijų registro (valdytoja – Sveikatos apsaugos ministerija), Sveikatos priežiūros įstaigų licencijavimo informacinės sistemos duomenis (valdytoja – Valstybinė akreditavimo sveikatos priežiūros veiklai tarnyba prie Sveikatos apsaugos ministerijos);
. Valstybinė augalininkystės tarnyba prie Žemės ūkio ministerijos – Lietuvos Respublikos fitosanitarinio registro duomenis (valdytoja – Lietuvos Respublikos žemės ūkio ministerija), Valstybinės augalininkystės tarnybos prie Žemės ūkio ministerijos informacinės sistemos duomenis (valdytoja – Valstybinė augalininkystės tarnyba prie Žemės ūkio ministerijos);
. Valstybinė energetikos reguliavimo taryba – Valstybinės energetikos reguliavimo tarybos informacinės sistemos duomenis (valdytoja – Valstybinė energetikos reguliavimo taryba);
. valstybės įmonė Registrų centras – Juridinių asmenų registro, Lietuvos Respublikos adresų registro, Lietuvos Respublikos gyventojų registro duomenis (valdytoja – Lietuvos Respublikos teisingumo ministerija);
. valstybės įmonė Žemės ūkio duomenų centras – Lietuvos Respublikos fitosanitarinio registro, Ūkininkų ūkio registro, Žemės ūkio ir maisto produktų rinkos informacinės sistemos duomenis (valdytoja – Žemės ūkio ministerija);
. Valstybinė maisto ir veterinarijos tarnyba – Gyvūninio maisto kontrolės informacinės sistemos, Integralios maisto ir veterinarijos informacinės sistemos, Maisto informacinės sistemos, Veterinarinės informacijos valdymo sistemos duomenis (valdytoja – Valstybinė maisto ir veterinarijos tarnyba);
. Valstybinė miškų tarnyba – Aplinkosaugos leidimų informacinės sistemos duomenis (valdytoja – Aplinkos ministerija);
. Valstybinė teritorijų planavimo ir statybos inspekcija prie Aplinkos ministerijos – Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ duomenis (valdytoja – Aplinkos ministerija);
. Valstybinė vaistų kontrolės tarnyba prie Lietuvos Respublikos sveikatos apsaugos ministerijos – Valstybinės vaistų kontrolės tarnybos vaistinių preparatų informacinės sistemos (VAPRIS) duomenis (valdytoja – Valstybinė vaistų kontrolės tarnyba prie Lietuvos Respublikos sveikatos apsaugos ministerijos);
. Valstybinė vartotojų teisių apsaugos tarnyba – Ne maisto produktų rinkos priežiūros informacinės sistemos „Ripris“ duomenis (valdytoja – Valstybinė vartotojų teisių apsaugos tarnyba);
. Žemės ūkio agentūra prie Žemės ūkio ministerijos – Žemės ūkio paramos administravimo informacinės sistemos duomenis (valdytoja – Nacionalinė mokėjimo agentūra prie Žemės ūkio ministerijos); 

. viešoji įstaiga Transporto kompetencijų agentūra – Nevaldomos oro erdvės skrydžių organizavimo informacinės sistemos, Civilinės aviacijos priežiūros paslaugų informacinės sistemos, Lietuvos Respublikos civilinių orlaivių registro duomenis (valdytoja – Susisiekimo ministerija);
. Žuvininkystės tarnyba prie Lietuvos Respublikos žemės ūkio ministerijos – Žuvininkystės duomenų informacinės sistemos, kuri yra Žemės ūkio ir maisto produktų rinkos informacinės sistemos posistemis, duomenis (valdytoja – Žemės ūkio ministerija);
. kiti viešojo administravimo subjektai, teikiantys duomenis iš teisės aktų nustatyta tvarka įsteigtų ir sukurtų vidaus administravimui skirtų informacinių sistemų arba valstybės informacinėse sistemose ir registruose nekaupiamus duomenis.
. LIS naudotojai turi teisę gauti LIS kaupiamus viešus duomenis Nuostatų V skyriuje nustatyta tvarka. 
. LIS naudotojai yra:
. Nuostatų 11 punkte nurodytų LIS duomenų teikėjų valstybės tarnautojai ir darbuotojai, dirbantys pagal darbo sutartis, teikiantys ir (ar) naudojantys LIS duomenis pavestoms funkcijoms atlikti;
. ūkio subjektų veiklos priežiūrą atliekantys ir (ar) išduodantys licencijas viešojo administravimo subjektai, Nuostatų ir kitų informacinių sistemų veiklą reglamentuojančių teisės aktų nustatyta tvarka naudojantys ir (ar) tvarkantys LIS duomenis; 
. licencijų turėtojai.

. LIS duomenys kaupiami ir tvarkomi vienoje duomenų bazėje.
. LIS tvarkomi šie LIS naudotojų ir licencijų duomenys, kurie privalomai renkami, kaupiami ar sudaromi išduodant licencijas pagal atitinkamos ūkinės veiklos licencijavimo taisykles: 
. duomenys apie licencijos turėtoją:
. fizinio asmens duomenys:
. fizinio asmens kodas (jeigu pagal užsienio valstybės teisės aktus fiziniam asmeniui asmens kodas nesuteikiamas, nurodoma tik gimimo data (metai, mėnuo, diena), interesų Lietuvoje turinčio užsieniečio kodas (ILTU);
. fizinio asmens vardas (-ai), pavardė (-ės);
. fizinio asmens gimimo data (metai, mėnuo, diena);
. fizinio asmens mirties data (metai, mėnuo, diena); 
. fizinio asmens kontaktai (gyvenamosios vietos adresas, elektroninio pašto adresas, fiksuotojo arba judriojo ryšio telefono numeris);
. užsienio fizinio asmens valstybės, kurioje išduoti asmens dokumentai, pavadinimas, gyvenamoji vieta arba korespondencijos adresas, pateikiami transliteruoti lotynų kalbos rašmenimis;
. juridinio asmens arba steigiamo juridinio asmens ir jų atstovo duomenys:
. juridinio asmens arba steigiamo juridinio asmens pavadinimas, teisinė forma ir teisinis statusas;
. juridinio asmens kodas (išskyrus užsienio valstybėje registruotus juridinius asmenis ir steigiamus juridinius asmenis);
. juridinio asmens arba steigiamo juridinio asmens kontaktai (buveinės adresas, elektroninio pašto adresas, fiksuotojo arba judriojo ryšio telefono numeris);
. juridinio asmens vadovo duomenys (vardas (-ai), pavardė (-ės) ir, kai taikoma, asmens kodas);
. juridiniam asmeniui arba steigiamam juridiniam asmeniui atstovaujančių įgaliotų asmenų ir atstovų duomenys (vardas, pavardė ir, kai taikoma, asmens kodas), įgaliojimo terminas;
. užsienio juridinio asmens valstybės, kurioje jis registruotas, pavadinimas, įregistravimo data ir registras;
. fizinių ir (ar) juridinių asmenų grupės, veikiančios pagal jungtinės veiklos sutartį, duomenys:
. fizinių ir (ar) juridinių asmenų grupę sudarančių fizinių asmenų duomenys, nurodyti 15.1.1 papunktyje;
. fizinių ir (ar) juridinių asmenų grupę sudarančių juridinių asmenų duomenys, nurodyti 15.1.2 papunktyje;
. licencijos duomenys:
. viešojo administravimo subjekto, išdavusio licenciją, pavadinimas;
. licencijos numeris;
. licencijos išdavimo data (metai, mėnuo, diena);
. licencijos klasifikatorius, jei toks yra, valstybių klasifikatorius;
. licencijos galiojimo pradžios data (metai, mėnuo, diena);
. licencijos galiojimo pabaigos data (metai, mėnuo, diena);
. licencijos būsenos duomenys (įstatymuose nustatytas licencijuojamos veiklos ir licencijos vykdyti ūkinę veiklą pavadinimas, licencijos keitimo data (metai, mėnuo, diena), licencijos patikslinimo data (metai, mėnuo, diena), licencijos galiojimo sustabdymo data (metai, mėnuo, diena), licencijos galiojimo sustabdymo panaikinimo data (metai, mėnuo, diena), licencijos galiojimo pratęsimo data (metai, mėnuo, diena), licencija suteiktų teisių vykdyti ūkinę veiklą perleidimo data (metai, mėnuo, diena), licencijos galiojimo panaikinimo data (metai, mėnuo, diena) ir teisinis pagrindas (priežastys), sprendimo dėl licencijos galiojimo sustabdymo arba panaikinimo motyvai, aktuali licencijos būsena (licencijos išdavimas, licencijos patikslinimas, licencijos galiojimo sustabdymas, licencijos galiojimo sustabdymo panaikinimas, licencijos panaikinimas, licencijos panaikinimo panaikinimas);
. licencijuojamos veiklos galiojimo vieta (adresas arba teritorija ir (arba) kiti duomenys (jei taikoma);
. licencijoje nurodytų asmenų, kurie nėra licencijos turėtojai, duomenys:
. vardas (-ai), pavardė (-ės) ir, kai taikoma, kontaktai (elektroninio pašto adresas, fiksuotojo arba judriojo ryšio telefono numeris);
. licenciją išdavusio ar patvirtinusio viešojo administravimo subjekto darbuotojo pareigos, vardas (-ai), pavardė (-ės);
. šiems asmenims išduotų licencijų numeriai ir datos; 
. duomenys apie licencija suteiktą teisę (leidžiami naudoti objektai, ištekliai, priemonės, įrankiai, jų identifikacijos kodai, numeriai (jei taikoma), ūkinės veiklos mastas), licencijos turėtojui nustatytos individualios ūkinės veiklos sąlygos ir reikalavimai ūkinei veiklai vykdyti (gali būti kaupiami ir su licencija susiję dokumentai, kuriuose yra nurodytos individualios sąlygos ir reikalavimai ūkinei veiklai vykdyti). LIS duomenų teikėjas gali neteikti šių duomenų ar jų dalies, jei jie saugomi ir svarbūs nacionaliniam saugumui užtikrinti ir (ar) pripažįstami įslaptinta informacija;
. unikalūs naudotojų sisteminiai identifikatoriai, nenusakantys fizinio asmens gimimo datos ar asmens kodo, kurie naudojami prisijungimo prie LIS faktui ir atliktiems LIS naudotojo veiksmams identifikuoti;
. sprendimo dėl licencijos išdavimo arba licencijos būsenos keitimo duomenys:
. sprendimo dėl licencijos išdavimo arba licencijos būsenos keitimo tipas (sisteminis klasifikatorius);
. sprendimo dėl licencijos išdavimo arba licencijos būsenos keitimo numeris;
. sprendimo dėl licencijos išdavimo arba licencijos būsenos keitimo data;
. sprendimo dėl licencijos išdavimo arba licencijos būsenos keitimo priėmimo pagrindimas;
. sprendimo dėl licencijos išdavimo arba licencijos būsenos keitimo būsena (sisteminis klasifikatorius);
. kiti duomenys, kurie kaupiami išduodant licencijas pagal atitinkamos ūkinės veiklos licencijavimo taisykles ir nurodyti viešojo administravimo subjekto ir LIS tvarkytojo sudarytoje duomenų teikimo sutartyje, išskyrus asmens duomenis.
. LIS kaupiami ir tvarkomi duomenys, gaunami iš:
. Lietuvos Respublikos gyventojų registro:
. asmens kodas;
. vardas (-ai), pavardė (-ės);
. gimimo data (metai, mėnuo, diena);
. mirties data (metai, mėnuo, diena);
. Juridinių asmenų registro:
. juridinio asmens kodas;
. juridinio asmens pavadinimas;
. juridinio asmens teisinė forma;
. juridinio asmens teisinis statusas;
. juridinio asmens buveinės adresas;
. Lietuvos Respublikos adresų registro (adresą apibūdinantys duomenys):
. suteiktą žemės sklypui ir (ar) pastatui:
. savivaldybės pavadinimas;
. seniūnijos pavadinimas (išskyrus miestuose esančias seniūnijas);
. gyvenamosios vietovės pavadinimas;
. gatvės pavadinimas (išskyrus tuos atvejus, kai numeriai suteikiami gyvenamojoje vietovėje);
. žemės sklypo ir (ar) pastato numeris gatvėje arba gyvenamojoje vietovėje;
. adreso vietos taškas 1994 metų Lietuvos koordinačių sistemoje;
. nustatyta tvarka universaliųjų pašto paslaugų teikėjo adresui priskirtas pašto kodas;
. korpuso numeris (jeigu suteiktas);
. virtualusis adresas;
. suteiktą gyvenamajai ar negyvenamajai patalpai, suformuotai kaip atskiras nekilnojamasis daiktas:
. savivaldybės pavadinimas;
. seniūnijos pavadinimas (išskyrus miestuose esančias seniūnijas);
. gyvenamosios vietovės pavadinimas;
. gatvės pavadinimas (išskyrus tuos atvejus, kai numeriai suteikiami gyvenamojoje vietovėje);
. pastato numeris gatvėje ar gyvenamojoje vietovėje;
. korpuso numeris, jeigu suteiktas;
. patalpos numeris pastate ar korpuse;
. virtualusis adresas;
. Užsieniečių registro (interesų Lietuvoje turinčio užsieniečio kodas (ILTU); 
. kitų Nuostatų 11.1–11.9, 11.11–11.19, 11.21–11.29 papunkčiuose nurodytų valstybės informacinių sistemų ir registrų duomenys, Nuostatų 11.5, 11.16 ir 11.30 papunkčiuose nurodytų LIS duomenų teikėjų tiesiogiai į LIS įrašomi pirminiai valstybės informacinėse sistemose ir registruose nekaupiami Nuostatų 15.2, 15.4, 15.5, 15.6, 15.7 papunkčiuose nurodyti duomenys. 

. LIS posistemiai ir jų funkcijos:
. vidinio portalo posistemis, kurį sudaro: 
. duomenų apie licencijas tvarkymo modulis, kurio funkcijos:
. tvarkyti licencijų klasifikatorius ir atributus;
. įvesti, tikslinti ir tvirtinti duomenis apie licencijas;
. tvarkyti licencijų turėtojų sąrašus, atlikti jų paiešką ir peržiūrą;
. įkelti išduotų, pakeistų, patikslintų, sustabdytų ar panaikintų licencijų sąrašus;
. duomenų apie sprendimų dėl licencijų priėmimą modulis, kurio funkcijos:
. tvarkyti sprendimų dėl licencijų klasifikatorius ir atributus;
. įvesti, tikslinti ir tvirtinti duomenis apie sprendimus dėl licencijų;
. administravimo modulis, kurio funkcijos:
. valdyti informacinės sistemos parametrus;
. tvarkyti klasifikatorius;
. valdyti naudotojų įgaliojimus ir teises;
. elektroninių paslaugų teikimo posistemis, kurį sudaro:
. licencijų paieškos ir peržiūros paslaugų modulis, kurio funkcijos:
. užtikrinti galimybę atlikti fiziniam ir juridiniam asmeniui išduotų, pakeistų, patikslintų, sustabdytų ar panaikintų licencijų paiešką;
. užtikrinti galimybę atlikti fizinio ir juridinio asmens duomenų apie jam išduotas, patikslintas, pakeistas licencijas, taip pat licencijas, kurių galiojimas sustabdytas ar panaikintas, peržiūrą;
. informavimo paslaugos teikimo modulis, kurio funkcija – rengti pranešimus ir pateikti informaciją:
. apie priimtą administracinį sprendimą dėl prašymo išduoti licenciją;
. apie išduotos licencijos būseną, jos pasikeitimą; 
. interneto svetainė www.licencijavimas.lt;
. duomenų, gautų iš fizinių asmenų, apdorojimo, kaupimo, teikimo, ataskaitų rengimo modulis;
. duomenų mainų posistemis, kurį sudaro:
. duomenų gavimo modulis, kurio funkcija – naudojantis duomenų mainų sąsajomis, automatiniu būdu gauti ir apdoroti teikiamus duomenis; 
. duomenų teikimo modulis, kurio funkcija – naudojantis duomenų mainų sąsajomis, automatiniu būdu teikti duomenis apie išduotas licencijas, taip pat licencijas, kurių galiojimas yra sustabdytas ar panaikintas arba panaikintas galiojimo sustabdymas; 
. duomenų apie elektronines paslaugas teikimo modulis, kurio funkcija – užtikrinti duomenų prieinamumą per valstybės informacinių išteklių sąveikumo platformą jos valdytojo nustatyta tvarka ir priemonėmis. 

. LIS duomenys gavėjams teikiami Nuostatų nustatyta tvarka.
. Nuostatuose reglamentuojamų duomenų pakartotinio naudojimo sąlygas, skaitmeninių dokumentų rinkinių (atvirų duomenų rinkinių) sudarymo ir su šiais rinkiniais susijusių paslaugų teikimo tvarką nustato Teisės gauti informaciją ir duomenų pakartotinio naudojimo įstatymas.
. LIS duomenys yra vieši, išskyrus asmens duomenis, kurių teikimui ir (ar) viešinimui keliami reikalavimai nurodyti Nuostatų 22 ir 27 punktuose, ir duomenis, kurie LIS duomenų teikėjo duomenų teikimo sutartyje su LIS tvarkytoju nurodyti kaip neskelbtini (toliau – nevieši duomenys). Vieši LIS duomenys neatlygintinai teikiami institucijoms, kitiems juridiniams ir fiziniams asmenims, jeigu Lietuvos Respublikos įstatymai ir (ar) Europos Sąjungos teisės aktai nenustato kitaip. 
. LIS duomenys, įskaitant ir asmens duomenis, LIS duomenų gavėjams vienkartinio teikimo atveju teikiami pagal duomenų gavėjo prašymą ne vėliau kaip per 10 darbo dienų nuo prašymo gavimo dienos, o daugkartinio teikimo atveju – pagal LIS tvarkytojo ir LIS duomenų gavėjo sudarytą duomenų teikimo sutartį.
. LIS duomenų gavėjo prašyme turi būti nurodytas duomenų gavėjo vardas, pavardė (juridinio asmens pavadinimas ir kodas), kontaktiniai duomenys (gyvenamosios vietos arba buveinės adresas, elektroninio pašto adresas, fiksuotojo arba judriojo ryšio telefono numeris), prašomų pateikti duomenų kiekis, duomenų teikimo ir gavimo teisinis pagrindas ir duomenų naudojimo tikslas. LIS duomenų teikimo sutartyje turi būti nurodytas prašomų pateikti duomenų kiekis, teikimo ir gavimo teisinis pagrindas, duomenų naudojimo tikslas, teikimo būdas, teikiamų duomenų forma, teikimo terminai, informavimo apie klaidų ištaisymą tvarka ir terminai, sutarties keitimo tvarka. LIS tvarkomi asmens duomenys teikiami tik tiems duomenų gavėjams, kurie šių asmens duomenų tvarkymą gali pagrįsti bent viena teisėto asmens duomenų tvarkymo sąlyga, nurodyta Bendrojo duomenų apsaugos reglamento 6 straipsnio 1 dalyje. LIS tvarkytojas negali pateikti asmens neviešų duomenų kitiems fiziniams ar juridiniams asmenims, išskyrus atvejus, kai asmens duomenys turi būti pateikti viešojo administravimo subjektui teisės aktuose nurodytoms funkcijoms atlikti. 
. Jei asmeniui, pateikusiam prašymą gauti LIS duomenis, atsisakoma juos teikti, LIS tvarkytojas turi raštu ne vėliau kaip per 10 darbo dienų nuo prašymo gavimo pranešti apie priimtą administracinį sprendimą atsisakyti tenkinti jo prašymą. Asmuo, kuriam atsisakyta pateikti LIS duomenis, gali apskųsti LIS tvarkytojo administracinį sprendimą Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba administraciniam teismui Lietuvos Respublikos administracinių bylų teisenos įstatymo nustatyta tvarka.
. LIS duomenų gavėjas, gaunantis LIS duomenis, įskaitant ir asmens duomenis, pagal sutartį arba prašymą, privalo juos naudoti tik sutartyje arba prašyme nurodytu tikslu ir, kai taikoma, laikydamasis asmens duomenų tvarkymą reglamentuojančių teisės aktų reikalavimų. LIS duomenų gavėjai negali keisti iš LIS gautų duomenų, o juos naudodami privalo nurodyti duomenų šaltinį, laikydamiesi Teisės gauti informaciją ir duomenų pakartotinio naudojimo įstatymo reikalavimų. 
. LIS duomenys teikiami:
. elektroninių ryšių priemonėmis, automatiniu būdu elektroninių ryšių tinklais;
. leidžiamosios kreipties būdu internetu arba kitais elektroninių ryšių tinklais pagal konkrečias užklausas;
. raštu.
. Duomenys teikiami tokio turinio ir tokiu formatu, kokie yra naudojami LIS ir nereikalauja papildomo duomenų apdorojimo. Jeigu parengtų perduodamų LIS duomenų turinys ar formatas neatitinka prašančiojo registro ar valstybės informacinės sistemos tvarkytojo poreikių arba prašantysis registro ar valstybės informacinės sistemos tvarkytojas neturi techninių galimybių reikiamai apdoroti gautų LIS duomenų, arba jeigu dėl sąsajų tarp registro ir (arba) informacinės sistemos nebuvimo nėra galimybės perduoti reikalingų duomenų, duomenis perduodantis LIS tvarkytojas sukuria priemones, reikalingas prašomam valstybės informacinės sistemos duomenų formatui ar turiniui parengti ir (arba) apdoroti. 
. Iki licencijos galiojimo pabaigos arba iki licencijos panaikinimo dienos LIS interneto svetainėje www.licencijavimas.lt viešai skelbiami LIS duomenys, nurodyti Nuostatų 15.1.1.6 (išskyrus gyvenamąją vietą arba korespondencijos adresą), 15.1.2.1–15.1.2.3, 15.1.2.6, 15.2.1–15.2.8, 15.4 ir 15.7 papunkčiuose, išskyrus duomenis, LIS duomenų teikėjo nurodytus kaip neskelbtinus, taip pat kiti Nuostatų 15 punkte nurodyti duomenys, jei jų viešas skelbimas LIS interneto svetainėje yra numatytas atitinkamos ūkinės veiklos licencijavimą reglamentuojančiuose teisės aktuose. Asmens duomenys viešai skelbiami tik tuo atveju, jei jų skelbimas LIS interneto svetainėje yra numatytas atitinkamos ūkinės veiklos licencijavimą įtvirtinančiame įstatyme arba asmuo sutinka su jo asmens duomenų skelbimu LIS interneto svetainėje. LIS duomenų teikėjas duomenų teikimo sutartyje su LIS tvarkytoju nurodo skelbtinus duomenis. 
. Duomenys Europos Sąjungos valstybių narių ir (arba) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Valstybės informacinių išteklių valdymo įstatymo nustatyta tvarka.
. Viešojo administravimo subjektas, išduodantis licencijas, Nuostatų 15 punkte nurodytus pagal atitinkamos ūkinės veiklos licencijavimo taisykles kaupiamus duomenis apie licenciją LIS įrašo ne vėliau kaip sprendimo dėl licencijos priėmimo dieną.
. Viešojo administravimo subjektas, LIS priimdamas sprendimą dėl licencijos, jį patvirtina (autorizuoja) LIS, kaip nustatyta Viešojo administravimo įstatymo 10 straipsnio 6 dalyje.
. Kai tam tikrai ūkinei veiklai vykdyti reikalinga licencija išduodama taikant licencijų išdavimo modelį „D“, kaip nustatyta Viešojo administravimo įstatymo 29 straipsnio 2 dalyje, arba taikant licencijų išdavimo modelį „G“ Viešojo administravimo įstatymo 29 straipsnio 3 dalyje nustatytu atveju, LIS įrašomi pagal tos ūkinės veiklos licencijavimo taisykles išduodant licencijas kaupiami duomenys, nurodyti Nuostatų 15 punkte. 
. Kitais negu Viešojo administravimo įstatymo 29 straipsnio 2 ir 3 dalyse nustatytais atvejais, kai licencija išduodama per LIS, ji laikoma išduota priėmus administracinį sprendimą dėl licencijos išdavimo. 
. LIS duomenų gavėjas, duomenų subjektas, registro ar kitos valstybės informacinės sistemos tvarkytojas ir kiti asmenys turi teisę reikalauti ištaisyti neteisingus, neišsamius, netikslius LIS duomenis, įskaitant ir asmens duomenis. Fizinis ar juridinis asmuo, kurio duomenys tvarkomi LIS, dėl neteisingų, neišsamių ar netikslių duomenų ištaisymo turi kreiptis į licenciją išdavusią instituciją tiesiogiai arba per LIS. Licenciją išdavusi institucija, gavusi informaciją dėl neteisingų, neišsamių ar netikslių duomenų, ne vėliau kaip per 5 darbo dienas nuo informacijos gavimo dienos įvertina gauto prašymo pagrįstumą ir, nustačiusi, kad prašymas yra pagrįstas, privalo pateikti naujus teisingus duomenis LIS ir apie tai informuoti prašymą pateikusį asmenį tokiu pat būdu, kokiu buvo pateiktas prašymas, arba prašymą pateikusio asmens nurodytu būdu. Nustačius, kad pateiktas prašymas yra nepagrįstas, apie tai ne vėliau kaip per 5 darbo dienas nuo prašymo gavimo licenciją išdavusi institucija informuoja prašymą pateikusį asmenį. Kai licenciją išdavusi institucija pateikia LIS naujus teisingus duomenis, LIS tvarkytojas per 5 darbo dienas apie pakeitimus informuoja duomenų gavėjus, kuriems buvo perduoti neteisingi, neišsamūs ar netikslūs duomenys.
. Už duomenų teisingumą, tikslumą ir pateikimą laiku įstatymų nustatyta tvarka atsako Nuostatų 11 punkte nurodyti LIS duomenų teikėjai. 

. Už LIS elektroninės informacijos saugą ir kibernetinį saugumą pagal kompetenciją atsako LIS valdytojas ir tvarkytojas.
. LIS valdytojas ir LIS tvarkytojas LIS elektroninės informacijos saugą ir kibernetinį saugumą užtikrina vadovaudamiesi Bendruoju duomenų apsaugos reglamentu, Kibernetinio saugumo įstatymu, LIS valdytojo tvirtinamais duomenų saugos nuostatais ir saugos dokumentais, kurie rengiami, derinami ir tvirtinami Bendrųjų elektroninės informacijos saugos reikalavimų aprašo, Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo ir kitų teisės aktų, reglamentuojančių duomenų saugą, nustatyta tvarka. 
. Licencijos duomenys, įskaitant asmens duomenis, licencijai baigus galioti ar panaikinus jos galiojimą perkeliami į LIS tvarkytojo archyvą. Šie duomenys ir duomenų subjektų prašymai dėl jų teisių, nustatytų Bendrojo duomenų apsaugos reglamento III skyriuje, įgyvendinimo saugomi LIS tvarkytojo archyve 10 metų, jeigu kiti licencijuojamą ūkinę veiklą reglamentuojantys teisės aktai nenustato kitaip. Pasibaigus duomenų saugojimo LIS tvarkytojo archyve terminui, duomenys sunaikinami Lietuvos vyriausiojo archyvaro nustatyta tvarka. 
. Asmens duomenų saugumo pažeidimai nagrinėjami vadovaujantis ekonomikos ir inovacijų ministro tvirtinamu Pranešimų apie asmens duomenų saugumo pažeidimus teikimo ir nagrinėjimo tvarkos aprašu.

 SKYRIUS


. LIS tvarkymo, administravimo, plėtros ir priežiūros išlaidos finansuojamos Valstybės informacinių išteklių valdymo įstatymo nustatyta tvarka Lietuvos Respublikos valstybės biudžeto ir Europos Sąjungos struktūrinių fondų lėšomis bei lėšomis, gautomis už LIS tvarkytojo teikiamas paslaugas (papildomai apdorojamus duomenis). 

 SKYRIUS


. LIS sistema modernizuojama ir likviduojama Valstybės informacinių išteklių valdymo įstatymo ir Valstybės informacinių sistemų steigimo, kūrimo, modernizavimo ir likvidavimo tvarkos aprašo nustatyta tvarka.
. Likviduojamos LIS duomenys ir dokumentai perduodami kitai informacinei sistemai ar registrui, kuri (-is) steigiama (-as) vietoj likviduojamos LIS, arba sunaikinami ar perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

 SKYRIUS


. Duomenų subjektas, kurio asmens duomenys tvarkomi LIS, turi Bendrajame duomenų apsaugos reglamente nustatytas teises. Duomenų subjektų teisės įgyvendinamos pagal Duomenų subjektų teisių įgyvendinimo Lietuvos Respublikos ekonomikos ir inovacijų ministerijoje tvarkos aprašo nustatytus reikalavimus. 
. Informacija apie asmens duomenų tvarkymą Ekonomikos ir inovacijų ministerijoje pateikiama interneto svetainėje http://eimin.lrv.lt/.
––––––––––––––––––––


Pakeitimai:

1.

                    Lietuvos Respublikos Vyriausybė, Nutarimas
                
Nr. 964,
2013-10-23,
Žin., 2013, Nr.
113-5644 (2013-10-30), i. k. 1131100NUTA00000964                
Dėl Lietuvos Respublikos Vyriausybės 2012 m. liepos 18 d. nutarimo Nr. 937 "Dėl Licencijavimo pagrindų aprašo patvirtinimo" pakeitimo

2.

                    Lietuvos Respublikos Vyriausybė, Nutarimas
                
Nr. 750,
2016-07-20,
paskelbta TAR 2016-07-22, i. k. 2016-20922                
Dėl Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo patvirtinimo“ pakeitimo

3.

                    Lietuvos Respublikos Vyriausybė, Nutarimas
                
Nr. 523,
2020-05-27,
paskelbta TAR 2020-05-28, i. k. 2020-11398                
Dėl Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo patvirtinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 288,
2023-04-19,
paskelbta TAR 2023-04-21, i. k. 2023-07767                
Dėl Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo ir Licencijų informacinės sistemos nuostatų patvirtinimo“ pakeitimo

5.

                    Lietuvos Respublikos Vyriausybė, Nutarimas
                
Nr. 841,
2023-10-30,
paskelbta TAR 2023-11-06, i. k. 2023-21564                
Dėl Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo ir Licencijų informacinės sistemos nuostatų patvirtinimo“ pakeitimo


